Βαλκανικοί Αγώνες Στίβου 1931

Οι Β΄ Βαλκανικοί Αγώνες Στίβου 1931 διεξήχθησαν στην Αθήνα, στο Παναθηναϊκό Στάδιο στις 4, 10 & 11 Οκτωβρίου 1931. Συμμετείχαν σε αυτούς πέντε βαλκανικά κράτη: Ελλάδα, Βουλγαρία, Γιουγκοσλαβία, Ρουμανία και Τουρκία. Νικήτρια αναδείχθηκε και πάλι η Ελλάδα με 12 νίκες.

 Χρονικό των αγώνων 

Η Β΄ Βαλκανιάδα υπήρξε και αυτή πολύ επιτυχημένη αθλητική διοργάνωση. Όλες τις ημέρες το Στάδιο ήταν κατάμεστο και επιτεύχθηκαν πολύ καλές επιδόσεις και αρκετά νέα ρεκόρ. Σε κάθε αγώνισμα μετείχαν δύο αθλητές από κάθε χώρα και μία ομάδα σκυταλοδρομίας. Βαθμολογήθηκαν οι πέντε πρώτοι με 5-4-3-2-1 βαθμούς αντίστοιχα και στη γενική βαθμολογία πρώτευσε η Ελλάδα, όπως ήταν αναμενόμενο.

Οι αγώνες ξεκίνησαν την Κυριακή 4 Οκτωβρίου, με τη διεξαγωγή κάποιων αγωνισμάτων. Στην τελετή έναρξης παρέστησαν ο πρωθυπουργός Ελευθέριος Βενιζέλος, πολλοί υπουργοί, διπλωμάτες ξένων χωρών, ο δήμαρχος Αθηναίων Σπυρίδων Μερκούρης, η στρατιωτική και η πολιτική ηγεσία. Ιδιαίτερη αίσθηση προκάλεσε η παρουσία στο Στάδιο των Τούρκων υπουργών Ισμέτ πασά και Ρουσδή, οι οποίοι καταχειροκροτήθηκαν. Το τελετουργικό της έναρξης περιλάμβανε για πρώτη φορά την πτήση 50 περίπου αεροπλάνων και υδροπλάνων, τα οποία πέταξαν εντυπωσιακά πάνω από το Στάδιο ενθουσιάζοντας το πλήθος. Μετά την ανάκρουση των πέντε εθνικών ύμνων και την έπαρση των σημαιών ο επικοντιστής Αργύρης Καραγιάννης απήγγειλε τον όρκο των αθλητών. Την λιτή τελετή έναρξης έκλεισε ομάδα σπουδαστών της "Σχολής Γυμναστικής" που έκανε επίδειξη σουηδικών και άλλων ασκήσεων.

Οι αγώνες συνεχίστηκαν τη Δευτέρα 5/10 με τη διεξαγωγή της δισκοβολίας και την Τετάρτη 7/10 με τη σφυροβολία και τελείωσαν το επόμενο Σαββατοκύριακο 10-11 Οκτωβρίου. Την ενδιάμεση εβδομάδα, 5 ως 9 Οκτωβρίου, στις εγκαταστάσεις του Ομίλου Αντισφαίρισης πραγματοποιήθηκε το βαλκανικό πρωτάθλημα τένις με τη συμμετοχή και των πέντε χωρών.

 Αποτελέσματα 
1929 | 1930 | 1931 | 1932 | 1933

 Αγωνίσματα  Νικητής Επίδοση <center> 100μ 20px Άγγελος Λάμπρου 11.0 (ι.π.ρ.)<center> 200μ 20px  Χρήστος Μάντικας 22.6<center> 400μ 20px Φράνιο Ντούκαν 51.4 (ν.ρ.Γ.)<center> 800μ20px Γρηγόρης Γεωργακόπουλος  2.00.2 (ν.β.ρ.)<center> 1500μ20px Γρηγόρης Γεωργακόπουλος  4.12.8<center> 5.000μ  20px Δημήτριος Νάνος  16.21.8<center> 10.000μ    Ντουμίτρου Πάβελιουκ  34.22.2<center> ΜαραθώνιοςΔιεξήχθη στη διαδρομή: Στάδιο-Πικέρμι-Στάδιο. Στη 2η θέση τερμάτισε ο Ρουμάνος Ιόν Παναΐτ με 3:15.26 και στην 3η θέση ο Έλληνας Γιάννης Πρίφτης με 3:19.00.    20px Χρήστος ΣάρραςΗ νίκη του Σάρρα αμφισβητήθηκε έντονα, διότι υπήρξαν κατηγορίες πως στη διάρκεια του αγώνα δέχτηκε αντικανονική βοήθεια από κριτές και το γιατρό του αγώνα. Η υπόθεση κατέληξε στα δικαστήρια, τα οποία τον επόμενο Απρίλιο εξέδωσαν καταδικαστική απόφαση για τον ΣΕΓΑΣ ως διοργανωτή. Όμως, στην έφεση ο ΣΕΓΑΣ δικαιώθηκε και το θέμα έληξε, αφού εντωμεταξύ είχε απασχολήσει και τους Βαλκάνιους αθλητικούς παράγοντες.    3:11.19.0<center> 110μ εμπ.     20px Χρήστος Μάντικας 15.1 (ν.β.ρ.)  <center> 400μ εμπ.  20px Ευάγγελος Μοιρόπουλος  56.8<center> Σκυταλοδρομία 4Χ100μ  Τουρκία  43.4<center> Σκυταλοδρομία 4Χ400μ 20px Γιουγκοσλαβία 3.33.4 (ν.β.ρ.)<center> Σκυταλοδρομία Βαλκανική 1.500μΗ Βαλκανική σκυταλοδρομία 1500μ τεσσάρων αθλητών περιλάμβανε: 800x400x200x100μ.   20px Ελλάδα  3.28.2<center> Μήκος 20px Φέρντιναντ Νοβάκοβιτς6,81 <center> Ύψος    20px Νικόλαος Παπανικολάου 1,89 (ν.β.ρ.) <center> Τριπλούν  20px Νικόλαος Παπανικολάου 14,07<center> Επί κοντώ 20px  Σπήλιος Ανδρεόπουλος  3,70<center> Σφαιροβολία      Αλεξάντρου Φριτζ 14,16 <center> Δισκοβολία        Πέτρε Xάβελετ 39,76<center> Ελληνική δισκοβολία        Κάμεν Γκάντσεφ 36,94 (ν.β.ρ.)<center> Ακοντισμός      20px Βίλιμ Μέσνερ 51,64<center> Σφυροβολία    20px Πέταρ Γκόιτς 46,84

 Βαθμολογία 

ΘέσηΧώραΝίκεςΒαθμοί*<center>1 20px Ελλάδα<center>12<center> 135<center>2 20px Γιουγκοσλαβία<center>5<center>89<center>3  Ρουμανία<center>3<center>50<center>4  Βουλγαρία<center>1<center>36<center>5  Τουρκία<center>1<center>19
*Σημείωση: Βαθμολογήθηκαν με 5-4-3-2-1 β. οι πέντε πρώτοι.

Β΄ Βαλκανικοί Αγώνες ΣτίβουΠρωταθλητής 1931 <center> 200px     Ελλάδα

 Πηγές 
 "Μακεδονία", 5/10/1931.
 "Μακεδονία", 11/10/1931.
 "Μακεδονία", 12/10/1931.
 Ηρ. Αθανασόπουλος, "Μαραθώνιος & Μαραθώνας", Αθήνα 2010, σσ. 173-174.
 BALKAN GAMES/CHAMPIONSHIPS.

 Παραπομπές 




Κατηγορία:Βαλκανικοί Αγώνες Στίβου
Κατηγορία:Στίβος το 1931
Κατηγορία:Διοργανώσεις στίβου στην Αθήνα